stanford-oval/wikipedia huggingface dataset:
האוונג'רס המופלאים

| --- | --- |
עטיפת החוברת Uncanny Avengers Vol.2 #1 מינואר 2015, אמנות מאת דניאל אקונה.
עטיפת החוברת Uncanny Avengers Vol.2 #1 מינואר 2015, אמנות מאת דניאל אקונה.
 סוג:  קבוצת גיבורי-על
 הוצאה לאור:  מארוול קומיקס
 הופעה ראשונה:  Uncanny Avengers #1 (אוקטובר 2012)
 הופעה אחרונה:  Avengers #690 (אפריל 2018)
 יוצרים:  ריק רמנדר ג'ון קאסאדיי
 מידע
 סטטוס:  לא פעיל
 בסיס:  אחוזת האוונג'רס
 חברוּּת לשעבר בקבוצה:  דדפול, דוקטור וודו, האבוק, הצרעה, הלפיד האנושי, סאם וילסון, וולברין, וונדר מן, ויז'ן, מכשפת השני, סאנפייר, סייברטות', סטינגריי, סיינאייפס, קוויקסילבר, קייבל, רוג, קפטן סטיב רוג'רס, תור (ראו פירוט בהאוונג'רס - דמויות)
האוונג'רס המופלאים או חטיבת האוונג'רס המאוחדים (באנגלית: Uncanny Avengers\Avengers Unity Devision) היא קבוצה בדיונית של גיבורי-על המופיעה בחוברות הקומיקס ביקום מארוול קומיקס. הקבוצה הופיעה לראשונה בחוברת Uncanny Avengers #1 מדצמבר 2012, ונוצרה על ידי הכותב ריק רמנדר והמאייר ג'ון קאסאדיי.
הקבוצה הוקמה בעקבות אירועי "אוונג'רס נגד אקס-מן" במיתוג מחדש "מארוול עכשיו!". על מנת למגר את השנאה בציבור כלפי הגזע המוטאנט, וגם כדי לכפר על כך שלא פעל מספיק עבור אוכלוסייה זו, קפטן אמריקה מחליט להקים צוות חדש של האוונג'רס, שישלב בו גם מוטאנטים וגם על-אנושיים. האבוק נבחר להוביל את הקבוצה, והרכבה הראשון כולל בו את הקפטן, תור, וולברין, מכשפת השני, רוג, סאנפייר, הצרעה ו-וונדר מן. אלו נלחמים בגולגולת האדומה ובניסיונו לחסל את ה"איום המוטאנטי", ומשחקים תפקיד מרכזי באירועי "אוונג'רס ואקס-מן: הציר".
ביוגרפיה בדיונית > הרפתקאות אחרונות

לאחר קרב עם גרביטון, שבמהלכו רוב אחוזת האוונג'רס נהרסה, מכשפת השני החליטה להצטרף מחדש אל הקבוצה, על אף רתיעתה מרוג.
לאחר שסייעה לאוונג'רס של סאן-ספוט ולקבוצת האוונג'רס הראשית בפתרון משבר עולמי שנגרם על ידי גראנדמאסטר וצ'לנג'ר כשהפכו את כדור הארץ ללוח המשחקים שלהם, הקבוצה בחרה להתפרק.
הערות שוליים

1 2  Uncanny Avengers #1
1 2  Uncanny Avengers #2
↑  Uncanny Avengers #3
1 2  Uncanny Avengers #4
↑  Uncanny Avengers #5
↑  Uncanny Avengers Vol 3 #26-27
↑  Avengers #675-690
דריל לחמן

דריל בריאן ריקי לחמן (בהולנדית: Darryl Brian Ricky Lachman; נולד ב-11 בנובמבר 1989) הוא כדורגלן הולנדי-קוראסאואי, המשחק בעמדת הבלם בפרסאביה סורבאיה.
קריירת מועדונים

לחמן התחיל את שלו במחלקת הנוער של אייאקס אמסטרדם ובהמשך עבר לחרונינגן. ב-13 בדצמבר 2009, לחמן ערך את הופעת הבכורה שלו בקבוצה הבוגרת בניצחון 2–4 נגד ספרטה רוטרדם. בסך הכל, לחמן ערך 8 הופעות במדי חרונינגן.
בקיץ 2011, לחמן חתם בזוולה. בעונת הבכורה שלו, שיחק 90 דקות בכל משחק ליגה במהלך העונה ורשם עליית ליגה בסיומה. ב-25 באוגוסט 2012, הבקיע את שער הבכורה שלו בקבוצה בתיקו 1-1 נגד אורטכט. בעונת 2013/2014, זכה עם הקבוצה בגביע.
בקיץ 2014, לחמן חתם בטוונטה. לחמן רשם רק 15 הופעות במדי טוונטה, ובסיום העונה עזב.
ביולי 2015, חתם בשפילד ונסדיי ובינואר 2016 הושאל לקמבור עד לסיום העונה.
בקיץ 2016 שוחרר משפילד ונסדיי, וחתם בווילם II.
בקיץ 2018 חזר לקדנציה שנייה בזוולה.
ב-5 בפברואר 2020, לחמן חתם בהפועל רעננה מליגת העל. ב-23 באוקטובר 2020 חתם לחמן בפרת' גלורי האוסטרלית לשנתיים.
בקיץ 2024 חתם בפרסאביה סורבאיה מליגת העל האינדונזית.
קריירה בינלאומית

בצעירותו, לחמן זומן לסגל הנבחרת הצעירה של הולנד. בשנת 2015 זומן לסגל נבחרת קוראסאו. ב-27 במרץ 2015, לחמן ערך את הופעת הבכורה שלו בנבחרת בניצחון 1–2 נגד מונטסראט. 4 ימים לאחר מכן, הבקיע את שער הבכורה שלו בנבחרת בתיקו 2-2 במשחק הגומלין נגד מונטסראט.
לחמן זכה עם הנבחרת בגביע הקריביים 2017 וגביע המלכים 2019. בנוסף, השתתף עם הנבחרת פעמיים בגביע הזהב בשנים: 2017 ו-2019.
תארים

הליגה ההולנדית השנייה: 2011/2012
הגביע ההולנדי: 2013/2014
גביע הקריביים: 2017
גביע המלכים: 2019
הערות שוליים

↑  גיל לוין, ‏זר שישי לרעננה: הבלם דריל לחמן חתם, באתר ערוץ הספורט, 5 בפברואר 2020
דוקטרינת קלבו

דוקטרינת קלבו (בספרדית: Doctrina Calvo) היא דוקטרינה ביחסים בינלאומיים הגורסת כי תחום השיפוט הקובע במקרה של השקעה בינלאומית או של נתין זר המתגורר במדינה מסוימת הוא זה של המדינה המקומית בה נמצאת ההשקעה או הנתין. הדוקטרינה שוללת הגנה דיפלומטית או התערבות (במיוחד מזוינת) לפני שמוצו ההליכים המקומיים. דלתות בתי המשפט המקומיים פתוחות בפני המשקיע על מנת ליישב סכסוך או טרוניה, ולא אלו בארצו שלו. הדוקטרינה היא ביטוי ללאומיות חוקתית.
הדוקטרינה קרויה של שמו של קרלוס קלבו, משפטן ארגנטינאי, שהציע את הדוקטרינה בספרו Derecho internacional teórico y práctico de Europa y América שראה אור בצרפת ב-1868 והצדיק אותה כאמצעי חיוני להגנה על מדינות חלשות שתחום השיפוט שלהן נפרץ בידי מדינות חזקות מהן. הדוקטרינה אומצה ברחבי אמריקה הלטינית ומדינות נוספות בעולם, ושולבה במספר חוקות והסכמים.
ראו גם

דוקטרינת דראגו
דניאל דארייה

| --- | --- |

 לידה:  1 במאי 1917 בורדו, צרפת 
 פטירה:  17 באוקטובר 2017  (בגיל 100) Bois-le-Roi, צרפת 
 מקום קבורה:  Cemetery of Marnes-la-Coquette 
 שם לידה:  Danielle Yvonne Marie Antoinette Darrieux 
 מדינה:  צרפת 
 תקופת הפעילות:  1931–2010 (כ־79 שנים)
 בן או בת זוג:  אנרי דקואן (1935–1941)  Porfirio Rubirosa (18 בספטמבר 1942–1947)  Georges Mitsinkides (1 ביוני 1948–1991) 
 פרסים והוקרה:  מפקדת בלגיון הכבוד (2004)  פרס סזאר של כבוד (1985)  Silver Bear for Outstanding Artistic Contribution (2002)  פרס האקדמיה האירופית לקולנוע לשחקנית הטובה ביותר (2002)  קצין מסדר האמנויות והספרות  פרס סזאר  Molière Award for Best Actress 
 פרופיל ב-IMDb
 
דניאל דארייה
ב-2008
דניאל דארייה (בצרפתית: Danielle Darrieux;‏ 1 במאי 1917 – 17 באוקטובר 2017) הייתה שחקנית קולנוע, טלוויזיה ותיאטרון צרפתייה, שנחשבת לאחת מהכוכבות הגדולות של הקולנוע הצרפתי; הקריירה שלה בת שמונה עשורים והיא מהארוכות בתולדות הקולנוע.
ביוגרפיה

דארייה נולדה בעיר בורדו לאב רופא ששירת באותו זמן בצבא הצרפתי במלחמת העולם הראשונה. היא גדלה בפריז ולמדה נגינה על צ'לו בקונסרבטוריון של פריז. בהיותה בת 13 זכתה בתפקיד בסרט מוזיקלי בשם "Le Bal", יופייה בשילוב יכולת שירה וריקוד הביאו לה הצעות רבות נוספות בתעשיית הקולנוע, ובכך החלה הקריירה הקולנועית של דארייה, הנמשכה מזה שמונה עשורים.
ב-1935 נישאה לבמאי והתסריטאי, הנרי דקויין, שעודד אותה לנסות את מזלה בהוליווד. היא חתמה חוזה ב'אולפני יוניברסל' והופיעה בקומדיה "הזעם של פריז" (1938), לצד דאגלס פיירבאנקס ג'וניור, שהיה כוכב גדול בשעתו בהוליווד, כשבינתיים נישואיה עלו על שרטון.
בעת הכיבוש הגרמני את צרפת בזמן מלחמת העולם השנייה המשיכה דארייה להופיע בהוליווד, דבר שהביא לה ביקורת רבה מצד בני עמה, ולכן בשלוש השנים הבאות (1943-1945) נמנעה מכל השתתפות בסרטי קולנוע. בספטמבר 1942 נישאה לפורפיריו רובירוסה, דיפלומט יליד הרפובליקה הדומיניקנית שגדל בפריז. שניהם עברו להתגורר בשווייץ עד לסוף המלחמה והתגרשו שנתיים אחר כך. ב-1948 נישאה בשלישית, לתסריטאי מקומי ואיתו חייה עד למותו ב-1991.
דארייה קיבלה ביקורות טובות על הופעתה בסרט המוזיקלי של אולפני MGM, "עשירה, צעירה ויפה" (1951). הבמאי הגדול ג'וזף ל. מנקייביץ' ראה אותה בסרט והביא לה את התפקיד הנשי הראשי ב"חמש אצבעות", סרט שקיבל שתי מועמדויות לפרס האוסקר והחזיר את דארייה לאור הזרקורים של הוליווד, אולם דארייה העדיפה להופיע בסרטים אירופאים על פני המסחריות האמריקנית. ב- 1956 הופיעה באפוס של רוברט רוסון, "אלכסנדר הגדול", לצד ריצ'רד ברטון, שם גילמה את אולימפיאס, אשתו של פיליפוס השני ואמו של אלכסנדר הגדול. היה זה סרטה האמריקני האחרון. ב-1967 שיחקה בסרטו של ז'אק דמי, "העלמות מרושפור" והיא היחידה שגם שרה בקולה.
דארייה החליפה את קתרין הפבורן במחזה בברודוויי "Coco" על חייה של מעצבת האופנה הצרפתייה, קוקו שאנל (1970). מאז, במשך שלושת העשורים הבאים הקריירה של דארייה שקעה, והיא הרבתה להופיע בסרטי טלוויזיה צרפתיים זניחים, עד שב-2002 עשתה קאמבק, בגיל 85, כשגילמה את אמה של קתרין דנב בסרטו המוזיקלי עטור השבחים של פרנסואה אוזון, "8 נשים". הסרט, שזכה להצלחה קופתית בינלאומית, קיבל 12 מועמדויות לפרס ה"סזאר" ובהן מועמדות לפרס שחקנית המשנה הטובה ביותר. כמו כן, הייתה דארייה מועמדת לפרס האוסקר האירופי על תפקיד זה, בו זכתה בקטגוריית השחקנית הטובה ביותר, יחד עם שבע השחקניות הנוספות עמן כיכבה בסרט, ובהן: איזבל הופר וקתרין דנב. ב-2007 זכתה בפרס לומייר לשחקנית הטובה ביותר על משחקה בסרט "Nouvelle chance".
גשר פורת'

אוניה ורכבת בגשר
גשר פורת' (באנגלית: Forth Rail Bridge) הוא גשר רכבת במזרח סקוטלנד, מעל לשון הים של פורת', 14 קילומטרים ממערב לאדינבורו. על הגשר עוברת מסילת הרכבת בין אדינבורו לדנדי וממערב לו נמצא גשר כביש, מפורסם פחות. קצהו הדרומי של הגשר נמצא בעיירה קווינספרי (בשטח המוניציפלי של אדינבורו) וקצהו הצפוני נמצא בכפר צפון קווינספרי. הגשר הוכר כאתר מורשת עולמית בשנת 2015.
היסטוריה

בנייה של גשר קודם באותו מקום, שתוכנן על ידי תומאס בוך, לא יצאה לפועל, לאחר שקרס גשר אחר של אותו מתכנן, על נהר טאי. קריסת הגשר, שבה נספו 75 נוסעי הרכבת שעליו, גרמה לזעזוע רב, ולכן נדרשה מגשר פורת' רמת בטיחות גבוהה ביותר. לאחר מותו של בוך נמסר תכנון הגשר לג'ון פואלר ובנג'מין בייקר, ובנייתו התקיימה בשנים 1883–1890. לבייקר ולפואלר היה ניסיון הנדסי עשיר, אך זהו הגשר היחיד שבייקר תכנן, והוא נחשב לעבודתו ההנדסית הגדולה ביותר.
הגשר נחשב לפלא הנדסי גם בימינו. זהו גשר הפלדה הראשון בעל מִפתח רחב, ועם סיום הקמתו החזיק בשיא האורך ובשיא הגובה. אורכו הכולל 2.5 קילומטרים, והוא נמצא בגובה 46 מטר מעל לים שמתחתיו. הוא בנוי משתי זרועות ראשיות באורך 521 מטר, ושתי זרועות צדדיות באורך 107 מטר כל אחת. בגשר הושקעו 51,000 טון של פלדה. 57 פועלים קיפחו את חייהם במהלך הקמתו.
הרכבות המודרניות הן קלות משקל יחסית לרכבות שנסעו על הגשר בעת הקמתו, ולכן מפעילות עליו עומס מופחת. הגשר דורש תחזוקה מתמדת, אך הביטוי "לצבוע את גשר פורת'", שמסמל עבודה שאינה נגמרת, נובע מסיפור מוטעה כאילו היה מקרה שבו היה צורך להתחיל לצבוע את הגשר מיד בתום צביעה קודמת שלו.
במשחק Grand Theft Auto: San Andreas ניתן למצוא גשר במבנה זהה לגשר פורת', המחבר בין הערים הדמיוניות לאס ונטורס וסאן פיירו.
דוקטרינת זוננפלד

דוקטרינת זוננפלד (באנגלית: The Sonnenfeldt Doctrine) היא דוקטרינה אמריקאית משתמעת ולא רשמית משנת 1975, לפיה כדי להימנע ממלחמת עולם שלישית, עלולה ארצות הברית להימנע מסיוע לבנות בריתה באירופה אם תותקפנה בידי ברית המועצות.
הדוקטרינה הוזכרה לראשונה בכתבי העת וושינגטון פוסט והראלד טריביון הבין-לאומי במאמרים מיום 22 במרץ 1976, בהם צוין כי הדוקטרינה הוצגה על ידי הלמוט זוננפלד, יועץ במחלקת המדינה של ארצות הברית, לפני כינוס של שגרירי ארצות הברית במזרח אירופה וברית המועצות שנערך בדצמבר 1975. בהרצאתו הביע זוננפלד את דעתו שבמהלך הזמן לא תוכל ברית המועצות לשמר את השפעתה במדינות הלוויין שלה, וסכסוכים דוגמת המרד ההונגרי ב-1956 והפלישה הסובייטית לצ'כוסלובקיה בעקבות האביב של פראג ב-1968, עלולים להוביל למלחמת עולם שלישית. דברים אלה התפרשו בעולם, לאחר פרסומם, כנכונות אמריקאית להפקיר ארצות אלה בידי ברית המועצות כדי למנוע מלחמת עולם.
בתגובה הוכחשה קיומה של "דוקטרינת זוננפלד" ונטען שלא זאת הייתה כוונתו של זוננפלד, אלא ניסיון לחזות התרחשויות עתידיות. בארצות מזרח אירופאיות הפרסום גרם לחששות, במיוחד ברומניה, שניהלה מדיניות חוץ עצמאית וחששה מהתערבות סובייטית.
ההתפתחויות הפוליטיות, התפרקות ברית ורשה והתפרקות ברית המועצות, הוכיחו את נכונות תחזיותיו של זוננפלד.
הערות שוליים

↑  SFERELE DE INFLUENTA (ברומנית)
↑  The “Sonnenfeldt Doctrine”: Then and now (באנגלית)
דוקטרינת סינטרה

דוקטרינת סינטרה (באנגלית: Sinatra Doctrine; ברוסית: Доктрина Синатры) היה השם שנתנה הממשלה הסובייטית של מיכאיל גורבצ'וב, בבדיחות הדעת, כדי לתאר את המדיניות שנתנה למדינות החברות בברית ורשה הזכות להחליט בעצמן על ענייניהן הפנימיים. השם רמז לשירו המפורסם של פרנק סינטרה "בדרכי שלי" – ברית המועצות איפשרה למדינות אלה ללכת בדרכן.
היה זה שינוי מהותי מדוקטרינת ברז'נייב, שהכתיבה שליטה הדוקה על ענייניהן הפנימיים של מדינות הלוויין הקומוניסטיות. דוקטרינת ברז'נייב שימשה כדי להצדיק את הפלישה הסובייטית לצ'כוסלובקיה בשנת 1968, כמו גם את הפלישה לאפגניסטן, שלא הייתה חברה בברית ורשה, בשנת 1979. בסוף שנות ה-80 הפכו סדקים מבניים בשיטה הסובייטית, בעיות כלכליות גוברות והולכות, עלייה ברגשות האנטי-קומוניסטיים והאפקט המצטבר של ההסתבכות הסובייטית במלחמה באפגניסטן את כפיית רצונה של ברית המועצות על שכנותיה לבלתי-מעשית.
הביטוי נטבע ב-25 באוקטובר 1989 על ידי דובר משרד החוץ הסובייטי גנדי גרסימוב (אנ'), אשר הופיע בתוכנית הטלוויזיה האמריקנית הפופולרית "בוקר טוב אמריקה" כדי לדון בנאומו של שר החוץ הסובייטי אדוארד שוורדנדזה, שאמר כי ברית המועצות מכירה בחופש הבחירה של כל המדינות, כשהוא מכליל במיוחד את המדינות האחרות בברית ורשה. גרסימוב אמר למראיין: "עתה יש לנו את דוקטרינת פרנק סינטרה. יש לו שיר, "אני עשיתי את זה בדרכי" (My Way). כך שכל מדינה צריכה להחליט בעצמה באיזה דרך לבחור". כאשר נשאל אם זה כולל את הסכמתה של מוסקבה לדחייתן של המפלגות הקומוניסטיות בגוש המזרחי, השיב: "זה בטוח... המבנה הפוליטי צריך להקבע בידי האנשים שגרים שם".
"דוקטרינת סינטרה" נראתה כאישורה של מוסקבה לכך שבנות בריתה יחליטו על עתידן בעצמן. למעשה, הייתה זאת מדיניות שנקבעה בדיעבד, מאחר שבנות בריתה של ברית המועצות כבר זכו ליותר חופש פעולה. כחודש לפני הצהרתו של גרסימוב נבחרה בפולין הממשלה הלא קומוניסטית הראשונה מאז שנות ה-40. ממשלת הונגריה פתחה את גבולותיה עם אוסטריה באוגוסט 1989, ובכך פירקה את מסך הברזל בגבולותיה. מכיוון שהונגריה הייתה לאחת המדינות הבודדות שאליהן הורשו תושבי מזרח גרמניה לנסוע, אלפים מהם נסעו לשם כדי שיוכלו לנצל את הגבול הפתוח ולהימלט למערב. למרבה טרדתה של ממשלת מזרח גרמניה, סירבו ההונגרים לעצור את ההגירה ההמונית.
התפתחויות אלה הטרידו קשות את תומכי הקו הקשה של הקומוניזם כמו אריך הונקר, מנהיגה של מזרח גרמניה, שגינה את סיומה של מסורת "האחדות הסוציאליסטית" של הגוש הסובייטי, ופנה למוסקבה בבקשה כי תטיל את מרותה על ההונגרים. הונקר ניצב בפני משבר קשה מבית, עם הפגנות גדולות נגד השלטון בלייפציג ובערים אחרות במזרח גרמניה. נאומו של שוורדנדזה ותיאורו הבלתי נשכח של גרסימוב לגבי המדיניות החדשה הובנו כדחיית פניותיו של הונקר. המסר היה "אל תטריד אותנו עם בעיותיך, פתור אותן בעצמך".
להכרזה על "דוקטרינת סינטרה" הייתה השפעה דרמטית על הגוש המזרחי; ממשלת מזרח גרמניה קיוותה כי ברית המועצות תתערב להגנת הקומוניזם במזרח גרמניה ובמקומות אחרים. לעומת זאת, ההכרזה על "דוקטרינת סינטרה" סימנה כי ברית המועצות לא תעזור לקומוניסטים המזרח-גרמנים. כמה שבועות לאחר מכן נפלו המשטרים במזרח גרמניה, צ'כוסלובקיה ובולגריה, וחודשיים לאחר מכן סבל גם המשטר ברומניה מגורל דומה, מסמן בכך את סופן של המלחמה הקרה ושל חלוקתה של אירופה.
ראו גם

סתיו העמים
דוקטרינת ניקסון

ריצ'רד ניקסון
דוקטרינת ניקסון (באנגלית: Nixon Doctrine; ידועה גם כדוקטרינת גואם) הוצגה במסיבת עיתונאים בגואם ב-25 ביולי 1969 על ידי נשיא ארצות הברית ריצ'רד ניקסון, ולאחר מכן פורסמה בנאומו על וייטנאם ב-3 בנובמבר 1969. על פי גרג ברז'ינסקי, פרופסור חבר באוניברסיטת ג'ורג' וושינגטון, ניקסון הצהיר כי "ארצות הברית תסייע בהגנה ובהתפתחויות של בעלות בריתה וחברותיה", אך לא "תתחייב להגן על כל אומות העולם החופשיות". דוקטרינה זו פירושה שכל אומה בעלת ברית אחראית לביטחונה הכללי, אך ארצות הברית תפעל כמטרייה גרעינית כנדרש. הדוקטרינה דנה ברדיפת שלום באמצעות שותפות עם בעלות הברית של ארצות הברית. דוקטרינת ניקסון רמזה על כוונותיו של ניקסון להשים את תשומת הלב על אסיה, ובמיוחד בשאיפה ל"וייטנאמיזציה במלחמת וייטנאם".
הערות שוליים

↑  "Richard Nixon: "Informal Remarks in Guam With Newsmen", July 25, 1969, באתר פרויקט הנשיאות האמריקאי של אוניברסיטת קליפורניה
↑  The Nixon Doctrine in the 21st Century, באתר WRP
↑  ברז'ינסקי הוא מחבר הספר "בניין האומה בדרום קוריאה: קוריאנים, אמריקנים ועשיית דמוקרטיה"
↑  Gregg Brazinsky Gregg Brazinsky - Professional Profile, באתר LinkedIn
↑  וייטאנמיזציה - מדיניות לפיה תעביר ארצות הברית באופן הדרגתי את סמכויותיה לצבא דרום וייטנאם, אשר תאפשר לה את יכולת השליטה והלחימה העצמאית כנגד צבא צפון וייטנאם והוויטקונג, אשר פעלו יחדיו במטרה לאחד את וייטנאם תחת שלטון קומוניסטי.
| ריצ'רד ניקסון |
| --- | --- | --- |
| משפחה | תלמה "פט" ראיין ניקסון (רעיה) •  טרישיה ניקסון קוקס (בת) • ג'ולי ניקסון אייזנהאואר (בת) • פרנק ניקסון (אב) • האנה ניקסון (אם) |  |
| פעילות מוקדמת | צי ארצות הברית • אוניברסיטת דיוק • המפלגה הרפובליקנית • בית הנבחרים • הסנאט • סגן נשיא ארצות הברית (ראו ויכוח המטבח) |  |
| מותו והנצחתו | מותו והלווייתו • הספרייה והמוזיאון הנשיאותיים על שם ריצ'רד ניקסון • מקום הולדתו |  |
| נשיא ארצות הברית ה-37 | נשיא ארצות הברית ה-37 |  |
| מערכות בחירות | הבחירות לנשיאות 1960 • הבחירות לנשיאות 1968 • הבחירות לנשיאות 1972 |  |
| קבינט | ספירו אגניו (סגן הנשיא) • ג'רלד פורד (סגן הנשיא) • ויליאם פירס רוג'רס (מזכיר המדינה) • הנרי קיסינג'ר (מזכיר המדינה והיועץ לביטחון לאומי) • ג'יימס ר' שלזינגר (מזכיר ההגנה) |  |
| מדיניות חוץ | ביקור ניקסון בסין (1972) • מלחמת וייטנאם (1969-1973) • מלחמת יום הכיפורים (1973) • תוכנית רוג'רס (1969-1971) • ההפיכה הצבאית בצ'ילה (1973) |  |
| מדיניות פנים | דוקטרינת ניקסון (1969) • הנחיתה על הירח (1969) • הקמת הסוכנות להגנת הסביבה (1970) • משבר האנרגיה העולמי (1973) • פרשת ווטרגייט (1973) • התפטרותו (1974) |  |
| --- | --- |
בקרת זהויות :  NARA: 10643506 
ערך זה הוא קצרמרבנושא ארצות הברית ובנושא פוליטיקה. אתם מוזמנים לתרום לוויקיפדיה ו.
גסט

| --- | --- |
סמל גסטסמל גסט

 מדינה:  הונגריה הונגריה
 חבל:  המישור הגדול הדרומי
 מחוז:  בקש בקש
 נפה:  נפת שרקד
 שטח:  51.42 קמ"ר
 אוכלוסייה:  ‏
  ‑ בכפר:  682 (1 בינואר 2021)
 קואורדינטות:  46°53′00″N 21°35′00″E﻿ / ﻿46.883333333333°N 21.583333333333°E﻿ / 46.883333333333; 21.583333333333 
 אזור זמן:  UTC +1
 http://www.geszt.hu
  מפת מיקום  מפה מפורטת   (למפת הונגריה מוגדלת) בודפשט דברצן מישקולץ סגד פץ' גיור נירג'האזה קצ'קמט אוסטריה סלובקיה אוק. רומניה סרביה קרואטיה סל.גסט(למפת הונגריה רגילה) בודפשט דברצן מישקולץ סגד פץ' גיור נירג'האזה קצ'קמט אוסטריה סלובקיה אוק. רומניה סרביה קרואטיה סל.גסט  he tabBackground:;tabBorder:#aaa;defaultTab:0;
 
גסט (בהונגרית: Geszt) הוא כפר גדול בנפת שרקד שבמחוז בקש בדרום מזרח הונגריה. עד לשואה הייתה בו קהילה יהודית קטנה.
כמו יישובים רבים באירופה גם מספר התושבים בגסט נמצא בירידה. בשנת 1990 חיו בכפר 948 תושבים, ובשנת 2021 רק 682 תושבים.
שמו של הכפר מופיע לראשונה במקורות כתובים משנת 1213
יהודי גסט

יהודים ישבו בגסט במאה ה-19 ובשנת 1944 נרצחו בשואת יהודי הונגריה.
| שנה | מספר היהודים בכפר | כלל האוכלוסייה |
| --- | --- | --- |
| 1880 | 17 | 1264 |
| 1910 | 12 |  |
| 1920 | 4 |  |
הערות שוליים

↑  נתוני הכפר באתר הלמ"ס ההונגרי
↑  תיעוד יהודי גסט שנרצחו בשואה
↑  מפקדי האוכלוסין של יהודי הונגריה, 1993
| יישובים במחוז בקש |
| --- | --- | --- |
| ערי המחוז | בקשצ'בה  |  |
| ערים |  בטוניה •  בקש •  • צ'ורוואש •  דוואוואניה •  אלק •  פיזשדיארמט •  גיומנדרד •  גיולה •  קונדורוש •  קרשלדאן •  מדגיישג'האזה •  מזברן •  מזהגייש •  מזקובאצ'האזה •  אורושהאזה •  שרקד •  סרווש •  סגהאלום •  טוטקומלוש •  אויקיגיוש •  וסטה |  |
| כפרים | בקשסנטאנדראש • צ'בסבדי • דובוז • גרנדאש • קטשופרון • סבדקיגיוש • טלקגרנדאש • דומבג'האז • קוורמש • אלמאשקמראש • דומבירטוש • קספר • קישדומבג'האז • קונאגוטה • מגיארבאנהגייש • מגיארדומבג'האז • מדגיישבודזאש • נג'באנהגייש • נג'קמראש • פוסטאוטלקה • וגג'האזה • צ'אדסאלאש • אצ'גפלבה • הוניה • בלמגייר • קמוט • קרשטרצ'ה • טרהוש • מורון • קרשויפלו • קרטססיגט • בוצ'ה • קטגיהאזה • לוקשהאזה • אורמניקוט • קרדוש • צ'בצ'וד • בקשאמשון • צ'נאדאפאצה • גאדורוש • קרדושקוט • נג'סנאש • פוסטפלדוואר • ביהראוגרה • גסט • קרשנג'הרשאן • קטגיאן • מהקרק • מזגיאן • שרקדקרסטור • אויסלונטה • ז'דאן |  |
| יישובים בנפת שרקד |
| --- | --- | --- |
| יישובים | שרקד • אוקאן • ביהראוגרה • גסט • קרשנג'הרשאן • קטגיאן • מהקרק • מזגיאן • שרקדקרסטור • אויסלונטה • ז'דאן |  |
דימפל קפדיה

| --- | --- |

 לידה:  8 ביוני 1957 (בת 67) מומבאי, הודו 
 מדינה:  הודו 
 תקופת הפעילות:  מ-1973 
 השקפה דתית:  הינדואיזם 
 בן או בת זוג:  Rajesh Khanna (1973–2012) 
 פרסים והוקרה:  פרס פילמפייר לשחקנית הטובה ביותר (1974)  Filmfare Critics Award for Best Actress (1993)  פרס פילמפייר לשחקנית הטובה ביותר (1986)  פרס הקולנוע הלאומי לשחקנית הטובה ביותר (1993) 
 
דימפל קפדיה (באנגלית: Dimple Kapadia, נולדה ב -8 ביוני 1957) היא שחקנית הודית המופיעה בעיקר בסרטי בוליווד.
ביוגרפיה

היא נולדה וגדלה במומבאי למשפחה עשירה, היא שאפה להפוך לשחקנית מגיל צעיר וקיבלה את ההזדמנות הראשונה שלה באמצעות מאמצי אביה להכניס אותה לתעשיית הקולנוע.
קריירה

היא התגלתה בגיל 14 על ידי השחקן ויוצר הסרטים ראג' קאפור, שליהק אותה בתפקיד הראשי של רומניית העשרה שלו "בובי" (1973), שנחשב להצלחה מסחרית גדולה וזכה להכרה ציבורית רחבה.
זמן קצר לפני יציאת הסרט בשנת 1973, נישאה לשחקן ראג'ש ח'אנה והפסיקה לשחק.
קפדיה חזרה לתעשיית הקולנוע בשנת 1984, שנתיים לאחר פרידתה מח'אנה. סרט הקאמבק שלה סאגר, שיצא שנה לאחר מכן, החיה את הקריירה שלה. קמפדיה זכה עבור שני סרטיה בפרסי פילמפייר לשחקנית הטובה ביותר.
בשנת 2023 שיחקה בסרט "Pathaan" לצד כוכבי הקולנוע ההודי סלמאן ח'אן ושאה-רוח' ח'אן. באותה שנה שיחקה בסרט הקומדיה הרומנטית "Tu Jhoothi Main Makkaar" לצדה של שראדה קאפור.
בשנת 2024 שיחקה בקומדיה הרומנטית "Teri Baaton Mein Aisa Uljha Jiya" לצדה של קריטי סנון. באותה שנה שיחקה לצדה של קאריסמה קאפור בסרט המותחן של נטפליקס, "מזל טוב, רצח" (אנ') בבימויו של הומי אדג'אניה (אנ').
הערות שוליים

| --- | --- |
בקרת זהויות :  NLI: 987010039669905171  PLWABN: 9812035362805606  BnF: cb162628755 (data)  GND: 1029090580  ISNI: 0000 0001 1447 7991  LCCN: no97007169  SUDOC: 254767109  VIAF: 73453886   WorldCat (עם VIAF): 73453886
די ג'יי אשבה

| --- | --- |

אשבה בהופעה עם להקת Guns N' Roses בהלסינקי, פינלנד ב-5 ביוני 2010
 לידה:  10 בנובמבר 1972 (בן 51) מונטיסלו, אינדיאנה, ארצות הברית 
 שם לידה:  דארן ג'יי אשבה
 שם במה:  DJ Ashba
 מוקד פעילות:  ארצות הברית
 תקופת הפעילות:  מ-1987
 עיסוק:  מוזיקאי, גיטריסט, כותב, מפיק מוזיקלי, מעצב גרפי, מנכ"ל חברת Ashba Media
 סוגה:  רוק, מטאל וגראנג'
 כלי נגינה:  גיטרה, תופים, פסנתר
 חברת תקליטים:  Eleven Seven, .Warner Bros
 חלק מההרכבים המוזיקליים:  Sixx:A.M., Guns N' Roses, Beautiful Creatures, BulletBoys, Barracuda, Ashba
 בת זוג:  נטליה אשבה
 פרופיל ב-IMDb
 
דארן ג'יי אשבה (באנגלית: Daren Jay Ashba; נולד ב-10 בנובמבר 1972), המוכר בשם הבמה די ג'יי אשבה (DJ Ashba) הוא מוזיקאי, גיטריסט ומעצב גרפי אמריקאי.
ביוגרפיה > שנות ה-70

אשבה נולד במונטיצ'לו, אינדיאנה ב-10 בנובמבר 1972. את דרכו בעולם המוזיקה החל בעודו פעוט, כאשר אימו הפסנתרנית לימדה אותו לנגן. את הופעתו הראשונה ביצע בגיל 5, בה ניגן את השיר "An die Freud" מאת פרידריך שילר. מטרתו הבאה בעולם המוזיקה הייתה למידת נגינה על תופים. לשם כך, החל לבנות בביתו מערכות תופים מסירים, מחבתות ופחים, עד שקיבל מהוריו מערכת תופים אמיתית בגיל 6.
ביוגרפיה > שנות ה-80

בגיל 8 החל לעבוד בשדה תירס, על מנת לחסוך כסף עבור רכישת הגיטרה הראשונה שלו. באוטובוס בדרך לשדה, היה נוסע עם גיטריסט להקה מקומית, אשר לימד אותו אקורד חדש בכל יום בו היו נוסעים יחד. אשבה (ציין בראיון למגזין "מאקו" בשנת 2012 כי) היה חבר בלהקת מחווה ללהקת Guns N' Roses כאשר היה בן 13. בגיל 16 יצא עם אביו להופעה של להקת Mötley Crüe, אשר נערכה במסגרת סיבוב ההופעות "Girls Girls Girls Tour". מאוחר יותר, אמר על ההופעה
הקהל, המוזיקה, האורות! זה היה הלילה שבו הבנתי שלא משנה כמה זמן זה ייקח, אני אהיה על הבמה הזו יום אחד
בגיל 18 ארז את רכושו, עזב את בית הוריו ועבר להוליווד על מנת להתחיל את הקריירה שלו.
ביוגרפיה > שנות ה-90

בשנת 1991 הצטרף ללהקת Barracuda, איתה יצא לסיבוב הופעות שנמשך שנתיים. 5 שנים אחר כך שחרר את אלבום הבכורה שלו. היה זה אלבום אינסטרומנטלי שנשא את השם "Addiction for the Friction". בשנת 1998, הצטרף ללהקת BulletBoys, יחד עם מתופף להקת Guns N' Roses לשעבר, סטיבן אדלר. באותה תקופה פגש לראשונה את ג'ו לסטה, סולן להקת Bang Tango. כעבור שנה החליטו אשבה ולסטה כי עליהם לעזוב את להקותיהם הנוכחיות, על מנת להקים את להקת Beautiful Creatures.
ביוגרפיה > שנות ה-2000

אל Beautiful Creatures צירפו השניים את קווין קווינס (בסיסט להקות Shake the Faith ו-No. 9 לשעבר), אנטוני פוקס (אשר היה מתופף סשנים, אך בסוף צורף בתור גיטריסט הקצב של הלהקה) וגלן סובל (מתופף סשנים נוסף. בניגוד לפוקס, קיבל את תפקיד המתופף). לפני מתן השם ללהקה, קיימה הלהקה הופעת חימום עבור להקת Kiss תחת השם Hellstar. כעבור שנתיים עזבו אשבה וסובל את הלהקה. בשנת 2003 הקים אשבה את להקת Ashba, אליה צירף את בונס אליאס, ג'ון יאנגר ומחליפו בלהקת Beautiful Creatures, מייקל תומאס. באותה שנה הקים את סוכנות הקריאייטיב Ashba Media Inc. כעבור שנה הקים עם ניקי סיקס את Funny Farms Studios. יחד הם כתבו, הפיקו וביצעו את חומריהם. בשנת 2007 שחררו אשבה, סיקס והמפיק המוזיקלי ג'יימס מייקל (אשר הצטרף להרכב בתור זמר) את אלבום הפסקול "The Heroin Diaries Soundtrack" תחת השם .Sixx:A.M (ניקי סיקס:די ג'יי אשבה.ג'יימס מייקל.). לאחר שהסינגל "Life is Beautiful" (מתוך אלבומם) הגיע למקום השני במצעד ה-Hot Mainstream Rock Tracks של Billboard הודיעה הלהקה כי אין לה כוונה לעשות זאת, אך בעקבות ביקוש גדול מהמעריצים, יצאה הלהקה לסיבוב הופעות בשנת 2008. אל סיבוב ההופעות צורף מתופף להקת Mötley Crüe, טוני פלרמו. בשנת 2009, צורף אשבה ללהקת Guns N' Roses בתור מחליפו של הגיטריסט המוביל, רובין פינק. עם להקה זו הופיע לראשונה ב-11 בדצמבר 2009 במסגרת סיבוב ההופעות "Chinese Democracy Tour" בחלקו האחרון, "Chinese Democracy 2009-2011 Tour", אשר נערך לכבוד השקת האלבום "Chinese Democracy".